pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ว่าฯ นนท์ สั่งการด่วน เร่งสูบน้ำจากสวนทุเรียน ด้านเทศบาลตำลบางสีทอง พร้อมให้ความช่วยเหลือเยียวยาผู้ประสบภัยตามระเบียบทันที
วันพุธที่ 12 ตุลาคม 2565
ผู้ว่าฯ นนท์ สั่งการด่วน เร่งสูบน้ําจากสวนทุเรียน ด้านเทศบาลตําลบางสีทอง พร้อมให้ความช่วยเหลือเยียวยาผู้ประสบภัยตามระเบียบทันที
ผู้ว่าฯ นนท์ สั่งการด่วน เร่งสูบน้ําจากสวนทุเรียน ด้านเทศบาลตําลบางสีทอง พร้อมให้ความช่วยเหลือเยียวยาผู้ประสบภัยตามระเบียบทันที
วันนี้ (12 ต.ค. 65) นายสุธี ทองแย้ม ผู้ว่าราชการจังหวัดนนทบุรี เปิดเผยว่า จากกรณีชาวสวน ‘ทุเรียนนนท์’ ได้รับผลกระทบจากน้ําท่วมนานกว่า 2 อาทิตย์ โดยไม่ได้รับช่วยเหลือจากภาครัฐ ตามที่ปรากฏในข่าวออนไลน์นั้น จังหวัดนนทบุรีได้มอบหมายให้นายกร พันธุเสน หัวหน้าสํานักงานป้องกันและบรรเทาสาธารณภัยจังหวัดนนทบุรี พร้อมด้วยเจ้าหน้าที่สํานักงานเกษตรจังหวัดนนทบุรี ปลัดอําเภอบางกรวย ผู้บริหารเทศบาลตําบลบางสีทอง กํานันตําบลบางสีทอง ผู้ใหญ่บ้านหมู่ 4 ตําบลบางสีทอง และเจ้าหน้าที่ที่เกี่ยวข้อง ร่วมลงพื้นที่ติดตามและให้ความช่วยเหลือเกษตรกรชาวสวนในพื้นที่ หมู่ 4 ตําบลบางสีทอง อําเภอบางกรวย จังหวัดนนทบุรีแล้ว
นายสุธี ทองแย้ม ผู้ว่าราชการจังหวัดนนทบุรี กล่าวต่อว่า ภาพรวมจังหวัดนนทบุรี มีสถานการณ์น้ําท่วมในพื้นที่ 5 อําเภอ ได้แก่ อําเภอเมืองนนทบุรี บางบัวทอง บางกรวย บางใหญ่ และอําเภอปากเกร็ด จํานวน 42 ตําบล 268 หมู่บ้าน ประชาชนได้รับความเสียหายประมาณ 110,562 ครัวเรือน จากการตรวจสอบพื้นที่ดังกล่าว พบว่า สถานการณ์น้ําท่วมขังเกิดจากน้ําในคลองบางสีทองเอ่อล้น เข้าท่วมพื้นที่เพาะปลูกสวนผลไม้ ขนาดเนื้อที่ 2 งาน (200 ตารางวา) โดยในพื้นที่ดังกล่าว ปลูกผลไม้ ได้แก่ มังคุด ทุเรียน และกล้วย โดยระดับน้ําในคลองบางสีทองยังคงมีปริมาณสูง เนื่องจากการปล่อยน้ําจากแม่น้ําเจ้าพระยาในปริมาณสูงเกิน 3,000 ลูกบาศก์เมตรต่อวินาที ประกอบกับสภาวะน้ําทะเลหนุนสูง ส่งผลให้น้ําเอ่อล้นเข้าพื้นที่สวนผลไม้ เบื้องต้นทางเทศบาลตําบลบางสีทอง เร่งดําเนินการระบายน้ําออกจากในพื้นที่แล้ว และได้มอบหมายให้ติดตามเฝ้าระวังสถานการณ์อย่างต่อเนื่อง โดยระบายน้ําออกไปยังประตูระบายน้ําคลองบางไผ่ และประตูระบายน้ําวัดท่า นอกจากนี้ ยังทราบว่า เกษตรกรชาวสวนรายดังกล่าว ได้ขึ้นทะเบียนเกษตรกรไว้กับเกษตรอําเภอแล้วเมื่อช่วงก่อนการเกิดภัยน้ําท่วม ซึ่งสามารถเร่งดําเนินการให้ความช่วยเหลือตามระเบียบกฎหมายได้ทันที ภายหลังสถานการณ์คลี่คลาย
"ขณะนี้ จังหวัดนนทบุรีได้ประกาศพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) ในพื้นที่อําเภอบางกรวย หมู่ที่ 4 ตําบลบางสีทอง อําเภอบางกรวย จังหวัดนนทบุรี เพื่อให้หน่วยงานภาครัฐ และท้องถิ่นสามารถดําเนินการตามระเบียบกฎหมายที่เกี่ยวข้อง ในการให้ความช่วยเหลือประชาชนผู้ประสบภัยไว้แล้ว ทั้งนี้ เกษตรอําเภอบางกรวยจะดําเนินการตรวจสอบผลกระทบ บริเวณพื้นที่ดังกล่าวหลังน้ําลด เพื่อให้ความช่วยเหลือต่อไป และจะดําเนินการสํารวจสวนผลไม้บริเวณพื้นที่หมู่ 4 และพื้นที่ประสบสาธารณภัยให้ครบทั้งหมด หากพี่น้องประชาชนยังไม่ได้รับการช่วยเหลือ หรือได้รับผลกระทบเพิ่มเติมซึ่งต้องการความช่วยเหลือ ขอให้แจ้งเจ้าหน้าที่ในพื้นที่ หรือ สามารถโทรศัพท์ได้ที่สายด่วนนิรภัย 1784 ได้ฟรี ตลอด 24 ชั่วโมง เพื่อเจ้าหน้าที่จะได้เร่งประสานงานและให้ความช่วยเหลือได้อย่างทันท่วงที” ผู้ว่าราชการจังหวัดนนทบุรี กล่าว
รัฐบาลไทย-ข่าวทำเนียบรัฐบาล-รมว.พม. สั่งการด่วน ระดมนักจิตวิทยา และ พม. ดูแลครอบครัวเด็กเสียชีวิตจากเหตุกราดยิงในศูนย์เด็กเล็ก  ที่ จ.หนองบัวลำภู
วันศุกร์ที่ 7 ตุลาคม 2565
รมว.พม. สั่งการด่วน ระดมนักจิตวิทยา และ พม. ดูแลครอบครัวเด็กเสียชีวิตจากเหตุกราดยิงในศูนย์เด็กเล็ก  ที่ จ.หนองบัวลําภู
รมว.พม. สั่งการด่วน ระดมนักจิตวิทยา และ พม. ดูแลครอบครัวเด็กเสียชีวิตจากเหตุกราดยิงในศูนย์เด็กเล็ก ที่ จ.หนองบัวลําภู
เมื่อวันที่ 6 ต.ค. 65เวลา 16.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวแสดงความรู้สึกเสียใจกับครอบครัวเด็กที่เสียชีวิตและได้รับบาดเจ็บจากเหตุการณ์กราดยิงในศูนย์เด็กเล็กแห่งหนึ่ง ในอําเภอนากลาง จังหวัดหนองบัวลําภู โดยมีเด็กและผู้ใหญ่เสียชีวิตจํานวนมาก
ทั้งนี้ ได้สั่งการด่วนให้รองปลัดกระทรวง พม. และรองอธิบดีกรมกิจการเด็กและเยาวชน ลงพื้นที่ไปดูที่เกิดเหตุโดยเร็วที่สุด และระดมเจ้าหน้าที่กระทรวง พม. จากจังหวัดหนองบัวลําภู เลย ขอนแก่น หนองคาย อุดรธานี และพิษณุโลก ไปร่วมกันช่วยเหลือด้วย รวมทั้งส่งเจ้าหน้าที่จิตวิทยา จํานวน 8 คน ร่วมกับเจ้าหน้าที่กรมสุขภาพจิต กระทรวงสาธารณสุข ลงพื้นที่เกิดเหตุเพื่อเร่งเยียวยาฟื้นฟูสภาพจิตใจครอบครัวเด็กที่เสียชีวิต จนกว่าจะกลับมามีสภาพจิตใจที่ดีขึ้นเป็นปกติ เพราะเป็นสิ่งที่สําคัญที่สุดที่ต้องช่วยเหลือในเวลานี้
อีกทั้งได้รายงานเรื่องนี้ด่วนไปยัง พลเอกประยุทธ์ จันทร์โอชา นายกรัฐมนตรี ได้สั่งการให้ความช่วยเหลืออย่างเต็มที่ โดยให้หางบประมาณเยียวยาทุกครอบครัวอย่างดีที่สุด
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมลงพื้นที่กำกับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลำภู
วันอังคารที่ 11 ตุลาคม 2565
ปลัดกระทรวงวัฒนธรรมลงพื้นที่กํากับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลําภู
ปลัดกระทรวงวัฒนธรรมลงพื้นที่กํากับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลําภู ในวันที่ 11 ตุลาคม 2565
ปลัดกระทรวงวัฒนธรรมลงพื้นที่กํากับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก ณ จังหวัดหนองบัวลําภู ในวันที่ 11 ตุลาคม 2565
วันที่ 10 ตุลาคม 2565 เวลา 19.00 น. นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่กํากับดูแลการปฏิบัติงานพิธีการศพที่ได้รับพระราชทานก่อนพิธีพระราชทานเพลิงศพผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู ในวันที่ 11 ตุลาคม 2565 ให้เป็นไปด้วยความเรียบร้อย โดยมี นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายชนะกิจ คชชี ผู้อํานวยการกองพิธีการศพที่ได้รับพระราชทาน วัฒนธรรมจังหวัดอุดรธานี หนองบัวลําภู ข้าราชการ และเจ้าหน้าที่กองพิธีการศพที่ได้รับพระราชทานเข้าร่วม ณ วัดเทพมงคลพิชัย วัดศรีอุทัย วัดราษฎร์สามัคคี จังหวัดหนองบัวลําภู
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ จัดเดินรถเฉพาะกิจให้บริการฟรี 5 เส้นทาง อำนวยความสะดวกให้กับประชาชน
วันพุธที่ 12 ตุลาคม 2565
องค์การขนส่งมวลชนกรุงเทพ จัดเดินรถเฉพาะกิจให้บริการฟรี 5 เส้นทาง อํานวยความสะดวกให้กับประชาชน
ร่วมเฝ้าฯ รับเสด็จในพิธีเปิดพระบรมราชานุสาวรีย์ รัชกาลที่ 9 ภายในอุทยานเฉลิมพระเกียรติฯ ในวันที่ 13 ตุลาคม 2565
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดําเนิน ไปทรงเปิดพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร ในวันที่ 13 ตุลาคม 2565 เวลา 17.00 น. ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพมหานคร องค์การขนส่งมวลชนกรุงเทพ (ขสมก.) จึงจัดเดินรถเพื่ออํานวยความสะดวกให้กั[ประชาชน ในการเดินทางไปเฝ้าฯ รับเสด็จ ณ อุทยานเฉลิมพระเกียรติฯ ดังนี้
1. จัดเดินรถโดยสารธรรมดา วิ่งให้บริการฟรี ในเส้นทางเดินรถเฉพาะกิจ จํานวน 5 เส้นทาง ให้บริการ ตั้งแต่เวลา 08.00 - 18.00 น. หรือจนกว่าจะส่งประชาชนออกจากพื้นที่หมด รถคันแรก ออกจากท่าต้นทางเวลา 08.00 น. คันสุดท้าย ออกจากท่าต้นทาง เวลา 16.00 น. โดยจะปล่อยรถโดยสารทุก ๆ 20 นาที โดยมีรายละเอียดเส้นทาง ดังนี้
- เส้นทางที่ 1 อนุสาวรีย์ชัยสมรภูมิ - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 2 สโมสรทหารบก - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 3 สนามศุภชลาศัย - อุทยานเฉลิมพระเกียรติฯ จอดรับ – ส่งบริเวณกรมทางหลวง
- เส้นทางที่ 4 สนามหลวง - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
- เส้นทางที่ 5 วงเวียนใหญ่ - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
ทั้งนี้ จะมีเจ้าหน้าที่ประจําจุดจอดรับ - ส่ง บริเวณกรมทางหลวง และโรงเรียนราชวินิตมัธยมเพื่อตรวจ ATK ให้กับประชาชน ก่อนเดินทางเข้าอุทยานเฉลิมพระเกียรติฯ
2. จัดรถโดยสารธรรมดา วิ่งรับ - ส่งประชาชน ภายในอุทยานเฉลิมพระเกียรติฯ (วิ่งวน) จํานวน 15 คัน ให้บริการ ตั้งแต่เวลา 10.00 - 18.00 น. หรือจนกว่าประชาชนจะออกจากพื้นที่หมด
รัฐบาลไทย-ข่าวทำเนียบรัฐบาล-เตือน! พายุเซินกา ขึ้นฝั่งเวียดนามแล้ว กระทบไทยฝนตกหนักเพิ่ม เฝ้าระวังฝนตกสะสม
วันจันทร์ที่ 17 ตุลาคม 2565
เตือน! พายุเซินกา ขึ้นฝั่งเวียดนามแล้ว กระทบไทยฝนตกหนักเพิ่ม เฝ้าระวังฝนตกสะสม
.....
กรมอุตุนิยมวิทยา เผยเส้นทางพายุโซนร้อน “เซินกา” (SONCA) ขึ้นฝั่งเวียดนามแล้ว มีแนวโน้มอ่อนกําลังลงรวดเร็วเป็นพายุดีเปรสชันและหย่อมความกดอากาศต่ํากําลังแรง ทําให้ภาคตะวันออกเฉียงเหนือ ภาคตะวันออก ภาคกลางรวมทั้งกรุงเทพมหานครและปริมณฑล มีฝนเพิ่มขึ้น โดยมีฝนตกหนักบางแห่งกับมีลมแรงในบริเวณจังหวัดสกลนคร นครพนม กาฬสินธุ์ มุกดาหาร มหาสารคาม ร้อยเอ็ด ยโสธร อํานาจเจริญ บุรีรัมย์ สุรินทร์ ศรีสะเกษ และอุบลราชธานี ประกอบกับร่องมรสุมพาดผ่านภาคใต้ตอนกลาง ทําให้ภาคใต้มีฝนตกต่อเนื่องและมีฝนตกหนักบางแห่งในระยะนี้
.
ขอให้ประชาชนบริเวณดังกล่าวระวังอันตรายจากลมแรง ฝนตกหนักและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลากโดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ทหารฟิตเท่ ตอน “ทหารสมาร์ท พิฆาตน้ำเมา”
วันพุธที่ 31 สิงหาคม 2565
​ทหารฟิตเท่ ตอน “ทหารสมาร์ท พิฆาตน้ําเมา”
...
ใครมีโรคเรื้อรังประจําตัว
อ้วน ความดัน เบาหวาน หัวใจ ..
.ลองมาดูกันว่า เหล้าหรือแอลกอฮอล์ประเภทต่าง ๆ
ทําร้ายซ้ําเติมร่างกายเราอย่างไรบ้าง
แถมด้วย 6 เคล็ดลับบอกต่อมาว่าได้ผล !!!
จัดทําโดย : สนพ.สสน.สป ร่วมกับ สสส.
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางาน รพ.เทพรัตนเวชชานุกูล เฉลิมพระเกียรติ ๖๐ พรรษา จังหวัดเชียงใหม่
วันศุกร์ที่ 28 ตุลาคม 2565
องคมนตรี ติดตามการพัฒนางาน รพ.เทพรัตนเวชชานุกูล เฉลิมพระเกียรติ ๖๐ พรรษา จังหวัดเชียงใหม่
องคมนตรี ติดตามความก้าวหน้าการพัฒนางานของโรงพยาบาลเทพรัตนเวชชานุกูล เฉลิมพระเกียรติ ๖๐ พรรษา จังหวัดเชียงใหม่ พัฒนาระบบการส่งต่อด้วย Sky Doctor และใช้เทคโนโลยีให้คําปรึกษาทางไกล ตรวจรักษาโรคผิวหนังและสุขภาพจิต ช่วยลดเวลา ลดค่าใช้จ่ายในการเดินทาง
องคมนตรี ติดตามความก้าวหน้าการพัฒนางานของโรงพยาบาลเทพรัตนเวชชานุกูล เฉลิมพระเกียรติ ๖๐ พรรษา จังหวัดเชียงใหม่ พัฒนาระบบการส่งต่อด้วย Sky Doctor และใช้เทคโนโลยีให้คําปรึกษาทางไกล ตรวจรักษาโรคผิวหนังและสุขภาพจิต ช่วยลดเวลา ลดค่าใช้จ่ายในการเดินทางให้กับประชาชน
วันนี้ (28 ตุลาคม 2565) ที่โรงพยาบาลเทพรัตนเวชชานุกูล เฉลิมพระเกียรติ ๖๐ พรรษา จังหวัดเชียงใหม่ ศาสตราจารย์เกียรติคุณ นายแพทย์เกษม วัฒนชัย องคมนตรี รองประธานกรรมการมูลนิธิเทพรัตนเวชชานุกูล พร้อมด้วย นายแพทย์ยงยศ ธรรมวุฒิ รักษาราชการแทนรองปลัดกระทรวงสาธารณสุข คณะผู้บริหาร และหน่วยงานที่เกี่ยวข้อง ติดตามความก้าวหน้าการพัฒนางานสําคัญของโรงพยาบาล พร้อมให้กําลังใจบุคลากรผู้ปฏิบัติงาน และมอบของเยี่ยมให้กับผู้ป่วยที่มารับบริการ
นายแพทย์ยงยศ กล่าวว่า โรงพยาบาลเทพรัตนเวชชานุกูล เฉลิมพระเกียรติ ๖๐ พรรษา เป็นโรงพยาบาลชุมชนที่มีการดูแลสุขภาพประชาชนทุกกลุ่มวัยแบบองค์รวมโดยการมีส่วนร่วมของชุมชน ได้พัฒนาระบบบริการทางการแพทย์ที่สอดคล้องกับบริบทของพื้นที่ เช่น ระบบ Sky Doctor ส่งต่อผู้ป่วยภาวะลิ่มเลือดอุดตันที่ปอด และผู้ป่วยบาดเจ็บศีรษะรุนแรง ทําให้ประชาชนซึ่งอยู่ในพื้นที่ห่างไกลเข้าถึงการรักษาที่รวดเร็วทันเวลา นอกจากนี้ ยังนําเทคโนโลยีมาใช้ในระบบให้คําปรึกษาทางไกล ให้บริการตรวจรักษาโรคผิวหนัง ร่วมกับคณะแพทยศาสตร์ มหาวิทยาลัยเชียงใหม่ โรงพยาบาลมหาราชนครเชียงใหม่ และภาคีเครือข่าย และบริการตรวจสุขภาพจิตและจิตเวชผ่านระบบ Telemedicine ช่วยลดเวลา ลดค่าใช้จ่ายในการเดินทางให้กับประชาชน
นายแพทย์ยงยศ กล่าวต่อว่า โรงพยาบาลยังมีผลการดําเนินที่สําคัญอื่นๆ ได้แก่ การให้บริการฟอกไตทางหลอดเลือดและทางช่องท้อง รองรับผู้ป่วยโรคไตเรื้อรังในอําเภอแม่แจ่ม และอําเภอใกล้เคียง ปัจจุบันมีผู้ป่วยโรคไตระยะ 5 ทั้งหมด 89 คน พร้อมทั้งประเมินคุณภาพชีวิตในผู้ป่วยที่ไม่มีภาวะแทรกซ้อน ด้วยแบบสํารวจสถานะสุขภาพทั่วไป 9-THAI และออกหน่วยให้บริการเชิงรุกในโครงการแก้ไขปัญหาโรคพยาธิใบไม้ตับและมะเร็งท่อน้ําดี คัดกรองสุขภาพและอัลตร้าซาวนด์, เปิดหน่วยเมทาโดนเคลื่อนที่ 8 แห่ง คัดกรอง บําบัดรักษา ฟื้นฟูผู้ป่วยยาเสพติด, ดูแลผู้ป่วยประคับประคองติดบ้านติดเตียง และผู้ป่วยระยะสุดท้าย ร่วมกับภาคีเครือข่ายชุมชน นอกจากนี้ ยังเป็นแหล่งเรียนรู้ของชุมชนเศรษฐกิจพอเพียง ส่งเสริมปลูกไม้ยืนต้น พืชผักสวนครัวและสมุนไพร และใช้พลังงานทดแทนระบบโซล่าเซลล์ ช่วยลดค่าไฟฟ้าได้ถึงปีละ 148,892 บาท
************************************************** 28 ตุลาคม 2565
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ประชุมบอร์ดนโยบายบริหารจัดการแร่แห่งชาติ เห็นชอบ ร่างแผนแม่บทการบริหารจัดการแร่ ฉบับที่ 2 (พ.ศ. 2566- 2570) ต่อยอดการปฏิรูปการบริหารจัดการแร่ให้มีประสิทธิภาพ
วันพุธที่ 14 กันยายน 2565
รองนายกฯ พล.อ.ประวิตร ประชุมบอร์ดนโยบายบริหารจัดการแร่แห่งชาติ เห็นชอบ ร่างแผนแม่บทการบริหารจัดการแร่ ฉบับที่ 2 (พ.ศ. 2566- 2570) ต่อยอดการปฏิรูปการบริหารจัดการแร่ให้มีประสิทธิภาพ
รองนายกฯ พล.อ.ประวิตร ประชุมบอร์ดนโยบายบริหารจัดการแร่แห่งชาติ เห็นชอบ (ร่าง) แผนแม่บทการบริหารจัดการแร่ ฉบับที่ 2 (พ.ศ. 2566- 2570) ต่อยอดการปฏิรูปการบริหารจัดการแร่ให้มีประสิทธิภาพ โปร่งใส ประชาชนเข้าใจ และมีส่วนร่วม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (14 กันยายน 2565) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายบริหารจัดการแร่แห่งชาติ ครั้งที่ 2/2565 ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมรับทราบมติคณะรัฐมนตรี เมื่อวันที่ 15 กุมภาพันธ์ 2565 เห็นชอบให้แผนแม่บทการบริหารจัดการแร่ พ.ศ. 2560 – 2564 มีผลใช้ได้จนถึงวันที่ 31 ธันวาคม 2565 และให้เร่งรัดจัดทําแผนแม่บทการจัดการแร่ ฉบับที่ 2 ให้แล้วเสร็จโดยเร็ว โดยให้รับข้อสังเกตของสํานักงานคณะกรรมการกฤษฎีกาไปประกอบการพิจารณาดําเนินการด้วย เพื่อให้เป็นไปตามเจตนารมณ์ของกฎหมาย รวมทั้งที่ประชุมรับทราบมติคณะรัฐมนตรี เมื่อวันที่ 2 สิงหาคม 2565 เห็นชอบในหลักการต่อนโยบายด้านอุตสาหกรรมเหมืองแร่และอุตสาหกรรมต่อเนื่อง และมอบหมายให้กระทรวงอุตสาหกรรม (โดยกรมอุตสาหกรรมพื้นฐานและการเหมืองแร่) และกรมทรัพยากรธรณี ในฐานะฝ่ายเลขานุการคณะกรรมการนโยบายบริหารจัดการแร่แห่งชาติ ปรับปรุงแก้ไข (ร่าง) แผนแม่บทการบริหารจัดการแร่ ฉบับที่ 2 (พ.ศ. 2566- 2570) ให้มีความชัดเจนและสอดคล้องกับมติคณะรัฐมนตรีดังกล่าว
พร้อมกันนี้ ที่ประชุมได้พิจารณา (ร่าง) แผนแม่บทการบริหารจัดการแร่ ฉบับที่ 2 (พ.ศ. 2566- 2570) ซึ่งเป็นการต่อยอดการปฏิรูปการบริหารจัดการแร่ให้มีประสิทธิภาพ โปร่งใส ประชาชนเข้าใจ และมีส่วนร่วม และส่งเสริมให้เกิดนวัตกรรมเพื่อใช้ประโยชน์ทรัพยากรมนุษย์อย่างคุ้มค่าและยั่งยืน โดยมีแนวทางการพัฒนา 4 ด้าน คือ ด้านที่ 1 การพัฒนาประสิทธิภาพในการบริหารจัดการแร่ ด้านที่ 2 การพัฒนากลไกการอนุญาต กํากับดูแล และการจัดสรรผลประโยชน์จากการใช้ทรัพยากรแร่ ด้านที่ 3 การวิจัยพัฒนานวัตกรรมหรือเทคโนโลยีด้านสิ่งแวดล้อมและการใช้ประโยชน์จากแร่ และด้านที่ 4 การสร้างความรู้ความเข้าใจ และส่งเสริมการมีส่วนร่วมภาคประชาชน โดยที่ประชุมมีมติเห็นชอบ (ร่าง) แผนแม่บทการบริหารจัดการแร่ ฉบับที่ 2 (พ.ศ. 2566 - 2570) และมอบหมายให้ฝ่ายเลขานุการฯ ดําเนินการตามมติที่ประชุม และเสนอ (ร่าง) แผนแม่บทการบริหารจัดการแร่ ฉบับที่ 2 (พ.ศ. 2566 - 2570) ต่อสํานักงานสภาพัฒนาการเศรษฐกิจและสังคมแห่งชาติ (สศช.) และคณะรัฐมนตรีเพื่อพิจารณาต่อไป ทั้งนี้ หาก สศช. มีความเห็นให้ปรับปรุงแก้ไข (ร่าง) แผนแม่บทการบริหารจัดการแร่ ฉบับที่ 2 ให้ฝ่ายเลขานุการฯ พิจารณาปรับปรุงแก้ไขตามความเห็นของ สศช. โดยไม่ต้องนํากลับมาให้คณะกรรมการนโยบายบริหารจัดการแร่แห่งชาติ (คนร.) พิจารณาอีก
-----------------
รัฐบาลไทย-ข่าวทำเนียบรัฐบาล-ปลัด สธ. เยี่ยมชมระบบการแพทย์ฉุกเฉิน จ.สตูล ประสานส่งต่อผู้ป่วยให้เข้าถึงการดูแลรักษารวดเร็ว ไร้รอยต่อ
วันพุธที่ 14 กันยายน 2565
ปลัด สธ. เยี่ยมชมระบบการแพทย์ฉุกเฉิน จ.สตูล ประสานส่งต่อผู้ป่วยให้เข้าถึงการดูแลรักษารวดเร็ว ไร้รอยต่อ
ปลัดกระทรวงสาธารณสุข เยี่ยมชมระบบการแพทย์ฉุกเฉิน โรงพยาบาลสตูล มีการประสานส่งต่อผู้ป่วยทั้งทางบก ทางทะเล และทางอากาศ ให้ประชาชน นักท่องเที่ยว ได้รับการดูแล ส่งต่อรักษาที่มีมาตรฐาน อย่างรวดเร็ว ไร้รอยต่อ ช่วยหนุนภาคการท่องเที่ยวของจังหวัดสตูล
วันนี้ (14 กันยายน 2565) ที่ โรงพยาบาลสตูล จังหวัดสตูล นายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหารกระทรวงสาธารณสุข เยี่ยมชมการดําเนินงานสาธารณสุขฉุกเฉินทางบก ทะเล และSky Doctor ในพื้นที่เกาะหลีเป๊ะ พร้อมเปิดศูนย์รับแจ้งเหตุและสั่งการ และศูนย์ประสานงานส่งต่อผู้ป่วย จังหวัดสตูล และกล่าวว่า จังหวัดสตูล เป็นพื้นที่ที่มีแหล่งท่องเที่ยวทางธรรมชาติจํานวนมาก ส่วนใหญ่เป็นพื้นที่เกาะที่สามารถสร้างรายได้จากภาคการท่องเที่ยวให้กับประเทศ โดยเฉพาะเกาะหลีเป๊ะ ในช่วงก่อนสถานการณ์โควิด 19 มีนักท่องเที่ยวเดินทางเข้ามาถึงปีละ 1 ล้านคน สร้างรายได้ให้กับพื้นที่ประมาณ 1 หมื่นล้านบาท นอกจากนี้ยังมีประชาชน ผู้ประกอบการและแรงงานอาศัยอยู่ในพื้นที่เกาะต่างๆ เช่น เกาะอาดัง เกาะตะรุเตา เกาะบุโหลน เกาะสาหร่ายและเกาะปูยู ซึ่งไกลจากฝั่งท่าเรือปากบาราประมาณ 70 กิโลเมตร การจัดบริการด้านสาธารณสุขในพื้นที่ดังกล่าวให้มีความพร้อมนอกจากจะช่วยสร้างความมั่นใจให้กับนักท่องเที่ยว ยังช่วยสนับสนุนภาคการท่องเที่ยวให้กับจังหวัดสตูลได้อีกทางหนึ่งด้วย
นพ.เกียรติภูมิ กล่าวต่อว่า โรงพยาบาลสตูลได้พัฒนาส่วนรับแจ้งเหตุและสั่งการ ศูนย์ประสานงานส่งต่อผู้ป่วย เพื่อตอบสนองนโยบายการท่องเที่ยวและความปลอดภัยของประชาชนในจังหวัดสตูล ให้ได้รับบริการการแพทย์ฉุกเฉินทั้งทางบก ทางทะเล และทางอากาศ อย่างไร้รอยต่อ ด้วยการบริหารสั่งการรถพยาบาลของโรงพยาบาลทุกแห่งในจังหวัด ผ่านศูนย์Ambulance Operation Center และระบบ Telemedicine ซึ่งจะช่วยให้ผู้ป่วยได้รับการช่วยเหลืออย่างรวดเร็วภายใต้มาตรฐานความปลอดภัยก่อนส่งต่อถึงโรงพยาบาล โดยการลําเลียงส่งต่อผู้ป่วยฉุกเฉินทางอากาศด้วยเฮลิคอปเตอร์ หรือ Sky Doctor เป็นความร่วมมือระหว่าง สถาบันการแพทย์ฉุกเฉินแห่งชาติ กองทัพบก กองทัพเรือ และตํารวจ ทําให้ช่วยลดระยะเวลาการส่งต่อรักษา เช่น จากรพ.สต. เกาะหลีเป๊ะ มายังโรงพยาบาลสตูล จากเดิมลําเลียงทางน้ําใช้เวลา 2.5-3 ชั่วโมง เหลือเพียง 1-1.5 ชั่วโมง
****************************************** 14 กันยายน 2565
รัฐบาลไทย-ข่าวทำเนียบรัฐบาล-รฟท. เดินหน้านำข้อคิดเห็นพี่น้องประชาชน มาพัฒนาการให้บริการให้เกิดความพึงพอใจสูงสุด
วันอังคารที่ 30 สิงหาคม 2565
รฟท. เดินหน้านําข้อคิดเห็นพี่น้องประชาชน มาพัฒนาการให้บริการให้เกิดความพึงพอใจสูงสุด
โดยเพิ่มจํานวนที่นั่ง และปรับปรุงห้องน้ําภายในสถานีรถไฟบางซื่อ ให้มีความพร้อมต่อการใช้งาน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่าการรถไฟแห่งประเทศไทย มีนโยบายให้รฟท. มุ่งพัฒนาการให้บริการ เพื่อตอบโจทย์ความต้องการของผู้โดยสารให้ได้รับความสะดวก สะอาด ปลอดภัยสูงสุด พร้อมกับเน้นย้ําให้เปิดรับฟังความเห็นจากผู้โดยสารทุกช่องทาง นํามาปรับปรุงการให้บริการแก่พี่น้องประชาชนให้เกิดความพึงพอใจสูงสุดนั้น
ล่าสุด รฟท. ได้นําข้อเสนอแนะของประชาชนผู้ใช้บริการ มาปรับปรุงการให้บริการบริเวณสถานีรถไฟบางซื่อ (ฝั่งตรงข้ามสถานีกลางบางซื่อ) โดยได้ติดตั้งเพิ่มจํานวนเก้าอี้ผู้โดยสาร ให้มีจํานวนเพียงพอต่อผู้ใช้บริการ พร้อมกับจัดเจ้าหน้าที่ทําความสะอาดเพื่อให้มีความสะอาด อยู่ในสภาพพร้อมใช้งานตลอดเวลา รวมถึงยังได้เข้าดําเนินการปรับปรุงห้องน้ําภายในสถานี โดยจัดหาผู้รับเหมารายใหม่มาดูแลปรับปรุงบริเวณห้องน้ํา ให้พร้อมบริการแก่ประชาชนอย่างเร่งด่วน ซึ่งจะเริ่มเข้าดําเนินการปรับปรุงห้องน้ําได้ทันที ภายในสิ้นเดือนสิงหาคม นี้
สําหรับปัญหาห้องน้ําในสถานีรถไฟบางซื่อ เกิดจากช่วงที่ผ่านมารฟท. ได้ทําสัญญากับเอกชนรายหนึ่ง ให้เช่าพื้นที่ห้องน้ําภายในสถานี แต่ปรากฏว่าระหว่างสัญญาเช่า เอกชนดังกล่าวไม่ได้ทําการปรับปรุง ดูแลความสะอาดห้องน้ําตามเงื่อนไขที่ระบุไว้ อีกทั้งยังค้างค่าเช่าต่อรฟท. อยู่อีกหลายงวด รฟท. จึงได้บอกเลิกสัญญาเช่า และดําเนินการฟ้องร้องบังคับคดีให้ออกจากพื้นที่โดยด่วน
ต่อมา รฟท. ได้รับคําตัดสินให้เป็นผู้ชนะคดี แต่เอกชนรายนี้ยังคงดื้อแพ่งไม่ยอมออกจากพื้นที่ โดยขอประนีประนอมจ่ายเงินค่าเช่าแก่รฟท. แต่สุดท้ายยังไม่ยอมจ่ายตามที่ตกลง จนกระทั่งเมื่อเดือนกรกฎาคม 2565 ที่ผ่านมา การดําเนินคดีมีผลบังคับใช้ รฟท. จึงเข้าดําเนินการให้ผู้รับเหมารายดังกล่าวออกจากพื้นที่ และปัจจุบันได้ออกจากพื้นที่เรียบร้อยแล้ว พร้อมกับปล่อยห้องน้ําให้อยู่ในสภาพชํารุดทรุดโทรมไว้ให้ รฟท. แก้ไข ดังนั้น ระหว่างนี้ รฟท. จึงเร่งจัดหาเอกชนรายใหม่ เข้ามาดําเนินการปรับปรุงอย่างเร่งด่วน เพื่อให้กลับมาเปิดให้บริการแก่ประชาชนโดยเร็วที่สุด
นายเอกรัชกล่าวว่า รฟท. มีความมุ่งมั่นพัฒนาการให้บริการรถไฟ เพื่อให้ประชาชนได้รับความพึงพอใจสูงสุด โดยมอบหมายให้เจ้าหน้าที่ผู้ปฏิบัติหน้าที่ ตามสถานีรถไฟทั่วประเทศ เร่งสํารวจตรวจสอบการให้บริการต่าง ๆ ทั้งภายในและโดยรอบสถานี ให้พร้อมต่อการให้บริการแก่ผู้โดยสารตลอดเวลา รวมถึงให้สํารวจการให้บริการของเอกชนคู่สัญญา ที่เข้ามาให้บริการแก่ประชาชนว่ามีการให้บริการที่ดี เอารัดเอาเปรียบประชาชนหรือไม่ หากพบว่าไม่ปฏิบัติตามเงื่อนไข จนทําให้ผู้โดยสารเดือดร้อนขอให้ยกเลิกสัญญาโดยทันที
ท้ายนี้รฟท. ขอขอบคุณทุกความคิดเห็นของประชาชน และพร้อมน้อมรับทุกคําติชมต่อการให้บริการ เพื่อนํามาใช้ปรับปรุงแก้ไขและพัฒนาการบริการให้ดียิ่งขึ้น โดยยึดความต้องการของประชาชนเป็นศูนย์กลาง สําหรับผู้ที่ต้องการติดต่อสอบถาม ร้องเรียน หรือเสนอข้อคิดเห็นต่าง ๆ ต่อรฟท. ติดต่อได้ที่ศูนย์บริการลูกค้าสัมพันธ์ โทร. 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-​ไทย-มองโกเลีย ร่วมจัดทำ MOU ร่วมมือด้านการส่งเสริมการค้าสินค้าเกษตร
วันพฤหัสบดีที่ 15 กันยายน 2565
​ไทย-มองโกเลีย ร่วมจัดทํา MOU ร่วมมือด้านการส่งเสริมการค้าสินค้าเกษตร
​ไทย-มองโกเลีย ร่วมจัดทํา MOU ร่วมมือด้านการส่งเสริมการค้าสินค้าเกษตร พร้อมเสริมสร้างความสัมพันธ์และความร่วมมือระหว่างประเทศ
นายสมชวน รัตนมังคลานนท์ รองปลัดกระทรวงเกษตรและสหกรณ์ พร้อมด้วย นายจัมบัลเซเรน โทโมร์-อูยา (Mr.Jambaltseren Tumur-Uya) ปลัดกระทรวงอาหาร เกษตรและอุตสาหกรรมเบา มองโกเลีย หารือการจัดทําบันทึกความเข้าใจ (MOU) ระหว่างกระทรวงอาหาร เกษตร และอุตสาหกรรมเบา มองโกเลีย และกระทรวงเกษตรและสหกรณ์แห่งราชอาณาจักรไทย โดยมี ผู้แทนหน่วยงานกระทรวงเกษตรและสหกรณ์ เข้าร่วม ณ กระทรวงเกษตรและสหกรณ์
สําหรับการหารือในครั้งนี้ กระทรวงเกษตรฯ ยินดีที่จะหารือร่วมกับฝ่ายมองโกเลียในการจัดทํา MOU ดังกล่าว โดยจะมอบหมายให้หน่วยงานที่เกี่ยวข้องพิจารณาความเหมาะสมในด้านเนื้อหาสารัตถะ ขอบข่ายความร่วมมือที่ทั้งสองฝ่ายจะได้รับประโยชน์อย่างเท่าเทียมกัน รวมทั้งยินดีที่จะส่งเสริมการเพิ่มมูลค่าสินค้าเกษตรที่มีศักยภาพและเป็นไปตามกฎระเบียบของทั้งสองฝ่าย ทั้งนี้ ความร่วมมือด้านการเกษตรระหว่างไทยและมองโกเลียจะเป็นการดําเนินการเพื่อสนับสนุนให้แผนความร่วมมือระยะ 5 ปี ไทย - มองโกเลีย (พ.ศ. 2565 - 2570) ซึ่งรัฐบาลไทยและมองโกเลียได้เห็นชอบร่วมกันเมื่อเดือนสิงหาคมที่ผ่านมาเกิดผลเป็นรูปธรรมต่อไป
ทั้งนี้ มองโกเลียเป็นประเทศคู่ค้าสินค้าเกษตรอันดับที่ 148 ในระหว่างปี 2562 - 2564 มีสัดส่วนการค้าสินค้าเกษตรกับไทยน้อยมาก (ร้อยละ 0.005 ของมูลค่าการค้าสินค้าเกษตรของไทยกับโลก) ในปี 2562 มีมูลค่าการค้าสินค้าเกษตร 90 ล้านบาท แต่ในปี 2563 มีมูลค่าลดลงเหลือ 78 ล้านบาท และในปี 2564 มีมูลค่าเพิ่มขึ้นเป็น 108 ล้านบาท คิดเป็นมูลค่าการค้าสินค้าเกษตรเฉลี่ยปีละ 92 ล้านบาท โดยมีอัตราการค้าเพิ่มขึ้นเฉลี่ยปีละ 9.65 ต่อปี นอกจากนี้ ประเทศไทยมีสินค้าเกษตรสําคัญที่ส่งออกไปมองโกเลีย 10 อันดับ ได้แก่ 1) ซอสและของปรุงแต่งสําหรับทําซอส ของผสมที่ใช้ปรุงรส และของผสมที่ใช้ชูรสอื่น ๆ เช่น ผงปรุงรส น้ําปลา น้ํามันหอย ซอสพริก เครื่องแกงสําเร็จรูป 2) น้ํา รวมถึงน้ําแร่และน้ําอัดลม ที่เติมน้ําตาลหรือสารที่ทําให้หวานอื่น ๆ หรือที่ปรุงกลิ่นรส และเครื่องดื่มอื่น ๆ ที่ไม่มีแอลกอฮอล์ แต่ไม่รวมถึงน้ําผลไม้หรือน้ําพืชผัก 3) สับปะรด ที่ปรุงแต่งหรือทําไว้ไม่ให้เสียโดยวิธีอื่น 4) ปลาทูนา ปลาสคิปแจ็ก ปลาโบนิโต (ชนิดซาร์ดา) ทั้งตัวหรือเป็นชิ้น แต่ไม่บด 5) อาหารปรุงแต่งอื่น ๆ เช่น เต้าหู้ ครีมเทียม 6) ข้าว 7) บิสกิตหวาน 8) ของผสม ของก้าน ราก และส่วนอื่นของพืชที่บริโภคได้ ไม่รวมถึงผลไม้หรือลูกนัต 9) น้ําผลไม้ เช่น น้ําแบล็กเคอร์แรนต์ น้ํามะพร้าว 10) ยีสต์ชนิดทวีตัวได้
รัฐบาลไทย-ข่าวทำเนียบรัฐบาล-OHCHR recognizes Thailand’s enactment of Prevention and Suppression of Torture and Enforced Disappearance Act, B.E. 2565
วันพฤหัสบดีที่ 3 พฤศจิกายน 2565
OHCHR recognizes Thailand’s enactment of Prevention and Suppression of Torture and Enforced Disappearance Act, B.E. 2565
OHCHR recognizes Thailand’s enactment of Prevention and Suppression of Torture and Enforced Disappearance Act, B.E. 2565
November 3, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the Office of the High Commissioner for Human Rights (OHCHR)’s recognition on Thailand’s enactment of the Prevention and Suppression of Torture and Enforced Disappearance Act, B.E. 2565 (2022), on October 25, 2022.
According to OHCHR, the promulgation of this law is a critical milestone in combating torture, ill-treatment and enforced disappearances in Thailand. It includes provisions that will hold perpetrators to account under criminal law and incorporates key principles of non-derogation and non-refoulement, prohibiting officials from expelling, deporting and extraditing a person to another country where they may face substantial risks of torture, cruel, inhuman or degrading treatment or enforced disappearance.
OHCHR also commended Thailand for fulfilling commitments made during its last Universal Periodic Review (UPR) by the enactment of this law. With this domestic legal framework now in place, Thailand can move ahead with ratifying the International Convention on the Protection of All Persons from Enforced Disappearance, as well as the Optional Protocol to the Convention against Torture and Other Cruel, Inhuman or Degrading Treatment or Punishment. The OHCHR Regional Office is available to provide any technical support that the Government may require.
The Government Spokesperson added that the Government strives to eradicate serious violation of human rights, and ensure fairness to the people, as well as to elevate the country’s human rights protection on par with the international standard, to boost public confidence in Thailand’s judicial process and promote the country’s positive image.
รัฐบาลไทย-ข่าวทำเนียบรัฐบาล-รัฐบาลชวนผู้สูงอายุฉีดวัคซีนป้องกันไข้หวัดใหญ่ฟรี ภายใน 30 ก.ย.65
วันอังคารที่ 20 กันยายน 2565
รัฐบาลชวนผู้สูงอายุฉีดวัคซีนป้องกันไข้หวัดใหญ่ฟรี ภายใน 30 ก.ย.65
วันอังคารที่ 20 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนผู้สูงอายุในทุกสิทธิการรักษาพยาบาลเข้ารับบริการฉีดวัคซีนป้องกันโรคไข้หวัดใหญ่ได้ฟรี
ภายในวันที่ 30 ก.ย.2565 ที่สถานพยาบาลในระบบหลักประกันสุขภาพแห่งชาติทุกแห่งทั่วประเทศ ได้แก่
รพ.รัฐทุกแห่ง รพ.ส่งเสริมสุขภาพประจําตําบล ศูนย์บริการสาธารณสุขในพื้นที่ กทม.
คลินิกและรพ.เอกชนที่เข้าร่วม โดยผู้พักอาศัยอยู่ในพื้นที่ กทม. สามารถจองคิวได้ที่สายด่วน 1330 กด 8 ทั้งนี้
ในช่วงฤดูฝนวัคซีนป้องกันโรคไข้หวัดใหญ่จะช่วยป้องกันโรคปอดบวมในผู้สูงอายุได้ ผู้มีอายุมากกว่า 65
ปีหรือมีโรคประจําตัวควรฉีดวัคซีนป้องกันโรคไข้หวัดใหญ่ทุกปี ลดการออกไปในสถานที่แออัด
และหมั่นสังเกตอาการตนเองหากมีไข้สูง อ่อนเพลีย หายใจลําบาก แน่นหน้าอก
ให้รีบพบแพทย์ทันทีเพื่อรับการรักษาอย่างถูกต้อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชลบุรี รวมพลังจัดกิจกรรม "จิตอาสาพัฒนาภูมิทัศน์" ทำความสะอาดลานพระบรมราชานุสาวรีย์ ร.5 เนื่องในวันคล้ายวันสวรรคต 23 ตุลาคม
วันพฤหัสบดีที่ 20 ตุลาคม 2565
ชลบุรี รวมพลังจัดกิจกรรม "จิตอาสาพัฒนาภูมิทัศน์" ทําความสะอาดลานพระบรมราชานุสาวรีย์ ร.5 เนื่องในวันคล้ายวันสวรรคต 23 ตุลาคม
ชลบุรี รวมพลังจัดกิจกรรม "จิตอาสาพัฒนาภูมิทัศน์" ทําความสะอาดลานพระบรมราชานุสาวรีย์ ร.5 เนื่องในวันคล้ายวันสวรรคต 23 ตุลาคม
เมื่อเวลา 08.00 น.วันที่ 20 ตุลาคม 2565 ณ ลานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 อําเภอเมืองชลบุรี จังหวัดชลบุรี นายธวัชชัย ศรีทอง ผู้ว่าราชการจังหวัดชลบุรี พร้อมด้วย ข้าราชการ ทหาร ตํารวจ จิตอาสา องค์การบริหารส่วนจังหวัดชลบุรี ผู้นําท้องที่ ผู้นําท้องถิ่น และประชาชน เข้าร่วมกิจกรรมอย่างพร้อมเพรียง โดยทุกคนพร้อมใจกันแต่งกายสวมใส่เสื้อสีเหลือง สวมหมวกและผ้าพันคอจิตอาสาพระราชทาน เพื่อแสดงออกถึงความจงรักภักดี และความสมัครสมานสามัคคีของประชาชนชาวไทย
โดยกิจกรรมดังกล่าว พี่น้องชาวชลบุรีได้ร่วมกันทํากิจกรรมจิตอาสาพระราชทาน พัฒนาปรับภูมิทัศน์ ทําความสะอาดลานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 ทาสีตีเส้นจราจร เก็บขยะ บริเวณโดยรอบลานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 เพื่อถวายเป็นพระราชกุศล เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว รัชกาลที่ 5 ในวันที่ 23 ตุลาคม และเพื่อสืบสานพระราชปณิธานของพระบาทสมเด็จพระวชิรเกล้าเจ้าอยู่หัว ในหลวงรัชกาลที่ 10 ในโครงการจิตอาสาพระราชทาน ตามแนวพระราชดําริ เราทําความดีด้วยหัวใจ เป็นการแสดงให้เห็นถึงความสมัครสมานสามัคคีของประชาชนทุกหมู่เหล่า ที่ร่วมกันประกอบกิจกรรมสาธารณะประโยชน์ โดยไม่หวังสิ่งตอบแทน
สําหรับโครงการจิตอาสาพระราชทาน เป็นกิจกรรมตามพระราโชบายของ พระบาทสมเด็จพระวชิรเกล้าเจ้าอยู่หัว ที่มุ่งส่งเสริมให้มีการพัฒนาสิ่งแวดล้อม สิ่งสาธารณประโยชน์ และการยกระดับคุณภาพชีวิตที่ดีของประชาชนอย่างยั่งยืน ทั้งยังส่งผลให้พสกนิกรทุกหมู่เหล่ามีความสมัครสมานสามัคคี ร่วมมือร่วมใจประกอบกิจกรรมสาธารณะเพื่อประโยชน์สุขของชุมชนส่วนรวมโดยไม่หวังสิ่งตอบแทน หรือรางวัล เพื่อให้เกิดความรัก ความผูกพันใน 4 สถาบันหลักของชาติ ได้แก่ สถาบันชาติ สถาบันศาสนา สถาบันพระมหากษัตริย์ และประชาชน
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร แสดงความยินดี กับนางอภิญญา ทาจิตต์ ผู้ได้รับรางวัลผู้ปฏิบัติงานดีเด่น ด้านการต่อต้านการค้ามนุษย์ (TIP Report Hero 2022) จากสหรัฐอเมริกา
วันพุธที่ 2 พฤศจิกายน 2565
รองนายกฯ พล.อ.ประวิตร แสดงความยินดี กับนางอภิญญา ทาจิตต์ ผู้ได้รับรางวัลผู้ปฏิบัติงานดีเด่น ด้านการต่อต้านการค้ามนุษย์ (TIP Report Hero 2022) จากสหรัฐอเมริกา
รองนายกฯ พล.อ.ประวิตร แสดงความยินดีกับนางอภิญญา ทาจิตต์ ผู้ได้รับรางวัลผู้ปฏิบัติงานดีเด่นด้านการต่อต้านการค้ามนุษย์ (TIP Report Hero 2022) จากสหรัฐอเมริกา
วันนี้ (2 พฤศจิกายน 2565) เวลา 10.35 น. ณ ห้องสีเหลือง ตึกสันติไมตรี ทําเนียบรัฐบาล นางอภิญญา ทาจิตต์ รองผู้อํานวยการศูนย์อภิบาลผู้เดินทางทะเล Stella Maris ประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสนี้ นางสาวทิพานัน ศิริชนะ รองโฆษกประจําสํานักนายกรัฐมนตรี เผยว่ารองนายกรัฐมนตรีแสดงความยินดีกับ ผู้ได้รับรางวัลผู้ปฏิบัติงานดีเด่นด้านการต่อต้านการค้ามนุษย์ (TIP Report Hero 2022) จากสหรัฐอเมริกา ซึ่งเป็นคนที่ 3 ของประเทศไทยที่ได้รับรางวัลทรงเกียรตินี้
รองนายกรัฐมนตรีได้กล่าวแสดงความยินดีและขอบคุณนางอภิญญา ทาจิตต์ ที่ได้ทํางานอย่างเข้มแข็งร่วมกับรัฐบาล โดยเฉพาะการช่วยเหลือเหยื่อค้ามนุษย์ และแรงงานในภาคประมง รวมถึงการนําข้อมูลที่ได้จากการเดินทางไปสหรัฐอเมริกามาเสนอให้ทราบ อันเป็นประโยชน์อย่างยิ่งต่อการพัฒนามาตรฐานการปฏิบัติงาน ซึ่งได้มอบหมายให้พลตํารวจเอก ธรรมศักดิ์ วิชชารยะ รองเลขาธิการนายกรัฐมนตรีฝ่ายการเมือง และกระทรวงการพัฒนาสังคมและความมั่นคงของมนุษย์ นําข้อมูลไปประกอบการขับเคลื่อนการทํางานและจัดทํารายงานฯ ของประเทศไทยประจําปีนี้
พร้อมกันนี้ รองนายกรัฐมนตรีกล่าวเชิญชวนให้นางอภิญญา ทาจิตต์ ได้ทํางานร่วมกับรัฐบาลและทีมงานของรองเลขาธิการนายกรัฐมนตรีฝ่ายการเมือง เพื่อขับเคลื่อนงานป้องกันและปราบปรามการค้ามนุษย์ให้มีประสิทธิภาพและมีผลเป็นรูปธรรมต่อไป รวมทั้งรองนายกรัฐมนตรีขอบคุณหน่วยงานที่เกี่ยวข้อง ที่ร่วมแรงร่วมใจกันทํางานทําให้ประเทศไทยได้รับการปรับอันดับจากระดับ “Tier 2 Watch List” เป็น “Tier 2” สะท้อนให้เห็นถึงความพยายามทั้งของภาครัฐและเอกชน ในการแก้ไขปัญหาการลักลอบค้ามนุษย์ในช่วงหนึ่งปีที่ผ่านมา โดยหวังเป็นอย่างยิ่งว่าจะสามารถพัฒนาการทํางานเพื่อที่จะให้ประเทศไทยได้รับการปรับอันดับเป็น “Tier 1” ต่อไป
ทั้งนี้ เมื่อวันที่ 19 กรกฎาคม 2565 ในพิธีเปิดตัวรายงาน TIP Report 2022 ที่สํานักงานกระทรวงการต่างประเทศสหรัฐอเมริกา กรุงวอชิงตัน สหรัฐอเมริกา นายแอนโทนี บลิงเคน รัฐมนตรีว่าการกระทรวงการต่างประเทศสหรัฐฯ ได้มอบรางวัล 2022 TIP Report Heroes แก่ผู้ที่มีผลงานโดดเด่นด้านการต่อต้านการค้ามนุษย์ รวมจํานวน 6 คน จากบังกลาเทศ จอร์แดน ไลบีเรีย โปแลนด์ ยูเครน และไทย โดยนางอภิญญา ทาจิตต์ รองผู้อํานวยการศูนย์อภิบาลผู้เดินทางทางทะเลองค์กร Stella Maris ประเทศไทย ได้รับรางวัลจากผลงานที่โดดเด่นในการให้ความช่วยเหลือผู้เสียหายจากแรงงานบังคับโดยเฉพาะในภาคการประมง และก่อนหน้านี้เมื่อวันที่ 6 มิถุนายน 2565 นางอภิญญา ทาจิตต์ ได้เข้ารับรางวัลผู้ปฏิบัติงานดีเด่นด้านการคุ้มครองช่วยเหลือ ในงานวันรณรงค์ต่อต้านการค้ามนุษย์ ประจําปี 2565 “NO VICTIMS NO TEARS” ไม่มีผู้เสียหาย ไม่มีน้ําตา จาก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัย
วันพุธที่ 5 ตุลาคม 2565
EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัย
EXIM BANK ออกมาตรการช่วยเหลือลูกค้าที่ได้รับผลกระทบจากเหตุอุทกภัยในหลายจังหวัดตามภูมิภาคต่างๆ ของประเทศ ภายใต้กรอบการดําเนินการช่วยเหลือ “2 เพิ่ม 3 ช่วย” โดยเพิ่มวงเงินกู้ซ่อมเครื่องจักรหรือโรงงานสูงสุด 2 ล้านบาท
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) ออกมาตรการช่วยเหลือลูกค้าที่ได้รับผลกระทบจากเหตุอุทกภัยในหลายจังหวัดตามภูมิภาคต่าง ๆ ของประเทศ ภายใต้กรอบการดําเนินการช่วยเหลือ “2 เพิ่ม 3 ช่วย” โดยเพิ่มวงเงินกู้ซ่อมเครื่องจักรหรือโรงงานสูงสุด 2 ล้านบาท เพิ่มวงเงินทุนหมุนเวียนชั่วคราวสูงสุด 20% ช่วยลดเงินต้นและดอกเบี้ย พร้อมช่วยคืนดอกเบี้ยจ่าย 2% ตามเงื่อนไขที่ธนาคารกําหนด รวมทั้งช่วยขยายระยะเวลาต่ออายุตั๋วสัญญา ให้ลูกค้าสามารถดําเนินธุรกิจส่งออกหรือธุรกิจที่เกี่ยวเนื่องกับการส่งออกตลอดทั้ง Supply Chain ได้อย่างต่อเนื่อง
ดร.รักษ์ กล่าวว่า สถานการณ์อุทกภัยในพื้นที่ภาคเหนือ ภาคตะวันออกเฉียงเหนือ และกําลังขยายผลกระทบมาถึงพื้นที่ภาคกลาง ก่อให้เกิดความเสียหายต่อกิจการของลูกค้า ไม่ว่าจะเป็นโรงงาน เครื่องจักร และพนักงาน EXIM BANK จึงออกมาตรการเพื่อบรรเทาผลกระทบให้แก่ลูกค้าของธนาคาร พร้อมลงพื้นที่ที่ประสบอุทกภัย ออกเยี่ยมให้กําลังใจลูกค้า และนําถุงยังชีพไปมอบเพื่อช่วยเหลือในเบื้องต้น รวมถึงทําการสํารวจข้อมูลความเสียหาย ผลกระทบ และความต้องการของลูกค้าที่ได้รับผลกระทบจากอุทกภัยทั้งทางตรงและทางอ้อม
“มาตรการ 2 เพิ่ม 3 ช่วย” สําหรับลูกค้า EXIM BANK ประกอบด้วย
• เพิ่มวงเงินหมุนเวียนชั่วคราว สูงสุด 20% ของวงเงินประเภทหมุนเวียนเดิม ไม่เกิน 2 ล้านบาท โดยอ้างอิงอัตราดอกเบี้ยเดิมของลูกค้า
• เพิ่มวงเงินกู้ สูงสุด 2 ล้านบาท เพื่อซื้อหรือซ่อมแซมเครื่องจักรหรืออาคารโรงงานที่ได้รับความเสียหาย อัตราดอกเบี้ย Prime Rate ต่อปี ระยะเวลานาน 3 ปี ปลอดชําระเงินต้น (Grace Period) สูงสุด 3 เดือน
• ช่วยลดการผ่อนชําระทั้งเงินต้นและดอกเบี้ยลง สูงสุด 50% เป็นระยะเวลาสูงสุด 1 ปี
• ช่วยคืนเงิน 2% ของดอกเบี้ยจ่ายสะสมในระยะเวลาดังกล่าว โดยพิจารณาลูกค้าแต่ละรายตามหลักเกณฑ์ที่ธนาคารกําหนด กรณีลูกค้าสามารถปฏิบัติตามเงื่อนไขใหม่ได้
• ช่วยขยายระยะเวลาต่ออายุตั๋วสัญญาใช้เงินเกินเทอมที่ธนาคารคารอนุมัติ สูงสุด 180 วัน
ทั้งนี้ อัตราดอกเบี้ย Prime Rate ปัจจุบันเท่ากับ 5.75% ต่อปี
EXIM BANK ในฐานะสถาบันการเงินเฉพาะกิจของรัฐที่มุ่งดําเนินภารกิจ “ซ่อม สร้าง เสริม และสานพลัง” การพัฒนาอย่างยั่งยืน พร้อมช่วยเหลือเยียวยาลูกค้าผู้ประกอบการ ให้สามารถสร้างการเติบโตทางธุรกิจได้ ลูกค้าที่สนใจสามารถเข้าร่วมมาตรการช่วยเหลือได้โดยลงทะเบียนผ่าน www.exim.go.th สอบถามรายละเอียดได้ที่ EXIM Contact Center โทร. 0 2169 9999
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
รัฐบาลไทย-ข่าวทำเนียบรัฐบาล-อย่าเชื่อ! เอกชนอ้าง MOU เกาหลี ส่งคนไปทำงานถูกกฎหมาย ดำเนินคดีแล้ว 113 ราย เสียหายกว่า 13 ล้านบาท ผู้ต้องการไปทำงาน ตปท. ติดต่อกรมการจัดหางาน โทร. 1694
วันจันทร์ที่ 12 กันยายน 2565
อย่าเชื่อ! เอกชนอ้าง MOU เกาหลี ส่งคนไปทํางานถูกกฎหมาย ดําเนินคดีแล้ว 113 ราย เสียหายกว่า 13 ล้านบาท ผู้ต้องการไปทํางาน ตปท. ติดต่อกรมการจัดหางาน โทร. 1694
.....
กระทรวงแรงงาน เตือนคนหางานต่างประเทศ อย่าหลงเชื่อบริษัทเอกชนที่อ้างว่าทํา MOU กับประเทศเกาหลี สามารถส่งคนไปทํางานที่เกาหลีได้อย่างถูกกฎหมาย ซ้ํายังแอบอ้างฝ่ายแรงงานประจําสถานเอกอัครราชทูตในการรับรองเอกสารสัญญาจ้าง ทําให้มีผู้หลงเชื่อมากมาย โดยปีนี้ดําเนินคดีกับนายหน้าเถื่อนแล้ว 113 ราย พบการหลอกลวงคนหางาน 164 คน ความเสียหายกว่า 13 ล้านบาท ทั้งนี้ ผู้จัดหางานให้คนไปทํางานต่างประเทศโดยไม่ได้รับอนุญาต มีโทษจําคุก 3 - 10 ปี ปรับ 60,000 - 200,000 บาท หรือทั้งจําทั้งปรับ
.
การส่งคนไทยไปทํางานที่เกาหลี เป็นความตกลง MOU ระหว่างรัฐบาลของทั้งสองประเทศ ดําเนินการโดยกรมการจัดหางานเท่านั้น ภาคเอกชนที่จัดส่งได้ต้องได้ใบอนุญาตจัดหางานให้คนหางานเพื่อไปทํางานในต่างประเทศ ดังนั้นประชาชนที่ต้องการไปทํางานในต่างประเทศ ตรวจสอบรายชื่อบริษัทที่ได้รับอนุญาตได้ที่เว็บไซต์doe.go.th/ipdและหาข้อมูลเกี่ยวกับประเทศที่ต้องการไปทํางานเพื่อป้องกันการโดนหลอกได้ที่ เว็บไซต์กองบริหารแรงงานไทยไปต่างประเทศdoe.go.th/overseasหรือสอบถามเพิ่มเติมได้ที่สายด่วนกรมการจัดหางาน โทร. 1694
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดฯ บุญชอบ นั่งหัวโต๊ะถกการเสริมโอกาสจ้างงานแรงงานข้ามชาติ ย้ำ สิทธิ ความเท่าเทียมเป็นสิ่งสำคัญ
วันพฤหัสบดีที่ 3 พฤศจิกายน 2565
ปลัดฯ บุญชอบ นั่งหัวโต๊ะถกการเสริมโอกาสจ้างงานแรงงานข้ามชาติ ย้ํา สิทธิ ความเท่าเทียมเป็นสิ่งสําคัญ
ปลัดฯ บุญชอบ นั่งหัวโต๊ะถกการเสริมโอกาสจ้างงานแรงงานข้ามชาติ ย้ํา สิทธิ ความเท่าเทียมเป็นสิ่งสําคัญ
วันที่ 3 พฤศจิกายน 2565 เวลา 9.00 น. นายบุญชอบ สุทธมนัสวงษ์ ปลัดกระทรวงแรงงาน เป็นประธานการประชุมคณะกรรมการที่ปรึกษาระดับภูมิภาค PROMISE Regional Programme Advisory Committee (RPAC) โดยมี คุณเจอรัลดีน อองซาร์ค หัวหน้าสํานักงานไอโอเอ็มประจําประเทศไทย เป็นประธานการประชุมร่วม เพื่อแลกเปลี่ยนข้อมูล ความรู้ แนวปฏิบัติที่ดีในภูมิภาค โดยมีจุดมุ่งหมายเพื่อส่งเสริมโอกาสในการจ้างงาน รวมถึงงานที่มีคุณค่าของแรงงานข้ามชาติผ่านการโยกย้ายถิ่นฐานที่ปลอดภัย การพัฒนาฝีมือแรงงาน การจ้างงานที่มีจริยธรรม ณ โรงแรมโนโวเทล กรุงเทพฯ เพลินจิต สุขุมวิท
นายบุญชอบ กล่าวว่า “ประเทศไทยขอเน้นย้ําว่าเราเล็งเห็นถึงความสําคัญและให้การสนับสนุนแรงงานข้ามชาติในประเทศไทยอย่างเต็มที่ ซึ่งเราก็ทราบกันดีถึงความท้าทายของการแพร่ระบาดของโรคโควิด-19 ผลกระทบเชิงลบจากโรคดังกล่าว ตลอดจนความไม่แน่นอนของเศรษฐกิจ การจ้างงาน ตลาดแรงงาน การขับเคลื่อนแรงงาน และคุณภาพชีวิตของทั้งแรงงานไทยและแรงงานข้ามชาติ ดังนั้น กระทรวงแรงงาน ขอยืนยันความมุ่งมั่นอีกครั้งที่จะจัดหาสวัสดิการ การคุ้มครองทางสังคม การพัฒนาฝีมือแรงงาน ความยุติธรรม ความเท่าเทียม และงานที่มีคุณค่า ซึ่งล้วนแล้วแต่สอดคล้องกับมาตรฐานแรงงานระหว่างประเทศ ให้กับแรงงานข้ามชาติทั้งสิ้น ทั้งนี้ ประเทศไทยได้มีการนํามาตรการไปปฏิบัติเพื่อบรรลุเป้าหมายอย่างเป็นรูปธรรม” โดยกระทรวงแรงงานได้เน้นย้ําเรื่องการดําเนินการตามนโยบายที่ตอบสนองต่อการแพร่ระบาดของโรคโควิด-19 ที่ผ่านมา ซึ่งครอบคลุมทั้งแรงงานไทยและแรงงานต่างชาติอย่างเท่าเทียม เพื่อที่ภาคธุรกิจยังคงสามารถดําเนินการต่อไปได้ท่ามกลางการแพร่ระบาดของโรคดังกล่าว
“ประเทศไทยยังคงมุ่งมั่นที่จะสนับสนุนการประชุม RPAC โดยกระผมเชื่อว่าเวทีนี้จะเป็นโอกาสอันดีที่ทําให้เราได้มารวมตัวกันเพื่อแลกเปลี่ยนข้อมูล ความรู้ แนวปฏิบัติที่ดีในภูมิภาค รวมถึงการส่งเสริมความร่วมมือระหว่างผู้มีส่วนได้ส่วนเสียเพื่อเพิ่มศักยภาพของนโยบายแรงงานข้ามชาติให้ดีและมีส่วนร่วมมากยิ่งขึ้น ซึ่งจะเป็นการบรรลุวัตถุประสงค์ของโครงการ PROMISE และสอดคล้องกับความสําคัญเร่งด่วนของชาติ” ปลัดกระทรวงแรงงาน กล่าวทิ้งท้าย
+++++++++++++++++++
กองเผยแพร่และประชาสัมพันธ์
3 พฤศจิกายน 2565
รัฐบาลไทย-ข่าวทำเนียบรัฐบาล-Govt Spokesperson: Gen. Prayut respects Constitutional Court’s verdict and thanks Thai people for moral support
วันศุกร์ที่ 30 กันยายน 2565
Govt Spokesperson: Gen. Prayut respects Constitutional Court’s verdict and thanks Thai people for moral support
Govt Spokesperson: Gen. Prayut respects Constitutional Court’s verdict and thanks Thai people for moral support
September 30, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed Prime Minister and Defense Minister Gen. Prayut Chan-o-cha’s reaction over the ruling of the Constitutional Court on the issue of his 8-year tenure that the Prime Minister respects the court’s verdict, and thanks the Thai people for constant moral support.
Throughout the past month, the Prime Minister took the opportunity to contemplate the need to maximize the rest of the Government’s tenure in pushing forward and completing a number of projects and initiatives, especially mega infrastructure projects, in a bid to transform Thailand toward prosperity and advancement for the future of our next generations.
รัฐบาลไทย-ข่าวทำเนียบรัฐบาล-ความสัมพันธ์ไทย-อินเดีย
วันศุกร์ที่ 30 กันยายน 2565
ความสัมพันธ์ไทย-อินเดีย
วันพฤหัสบดีที่ 29 กันยายน 2565 พลเอกประยุทธ์ จันทร์โอชา รัฐมนตรีว่าการกระทรวงกลาโหม ได้ให้การต้อนรับ นาง suchitra Durai (สุจิตรา ทุไร) เอกอัครราชทูตสาธารณรัฐอินเดีย (อินเดีย)/ไทย ในโอกาสที่ ออท. อินเดีย/ไทย ครบวาระในการปฏิบัติหน้าที่
โดยทั้งสองฝ่ายได้ชื่นชมความสัมพันธ์อันดีระหว่างทั้งสองประเทศที่มีมาอย่างยาวนาน และมีความผูกพันทั้งในด้านศิลปะวัฒนะธรรมประเพณีภาษาและศาสนา รวมทั้งในปี 65 อินเดียได้ประกาศให้เป็นปี ASEAN-India Friendship Year เพื่อเฉลิมฉลองวาระครบรอบ 30 ปีความสัมพันธ์อาเซียน-อินเดีย อีกด้วย และได้ชื่นชมความสัมพันธ์ทางทหารที่ทั้งสองประเทศมีร่วมกันมาอย่างยาวนานในด้านความมั่นคงความร่วมมือทางด้านการฝึกการศึกษาและความร่วมมือทางด้านการแลกเปลี่ยนข้อมูลทางไซเบอร์ รวมทั้งส่งเสริมความร่วมมือที่เป็นรูปธรรมภายใต้มุมมองอาเซียนต่ออินโดแปซิฟิก และได้มีการขับเคลื่อนความร่วมมือทางเศรษฐกิจตลอดจนส่งเสริมการเชื่อมโยงการขับเคลื่อนความร่วมมือในการพัฒนาการลงทุนการท่องเที่ยวโดยเฉพาะการเชื่อมโยงการคมนาคมทั้ง ทางบก ทางทะเล และทางอากาศ
โดยช่วงท้ายของการหารือทั้งสองฝ่ายเห็นร่วมกันในการที่จะพัฒนาความร่วมมือของทั้งสองประเทศให้แน่นแฟ้นมากยิ่งขึ้นเพื่อร่วมกันพัฒนาต่อสู้กับภัยคุกคามในทุกรูปแบบ อาทิ ภัยพิบัติทางธรรมชาติ โรคระบาด เป็นต้น เพื่อให้มี สันติภาพและเอกภาพในภูมิภาค และในระดับที่ใหญ่ขึ้นต่อไป
รัฐบาลไทย-ข่าวทำเนียบรัฐบาล-ที่ปรึกษานักบริหารฯสำนักงาน กพร. เข้าพบปลัดวธ. เพื่อติดตามการปฏิบัติราชการด้านการบริหารจัดการหน่วยงานภาครัฐส่วนกลาง รอบ ๒ ของนักบริหารการเปลี่ยนแปลง รุ่นที่ ๑๕
วันศุกร์ที่ 9 กันยายน 2565
ที่ปรึกษานักบริหารฯสํานักงาน กพร. เข้าพบปลัดวธ. เพื่อติดตามการปฏิบัติราชการด้านการบริหารจัดการหน่วยงานภาครัฐส่วนกลาง รอบ ๒ ของนักบริหารการเปลี่ยนแปลง รุ่นที่ ๑๕
ที่ปรึกษานักบริหารฯสํานักงาน กพร. เข้าพบปลัดวธ. เพื่อติดตามการปฏิบัติราชการด้านการบริหารจัดการหน่วยงานภาครัฐส่วนกลาง รอบ ๒ ของนักบริหารการเปลี่ยนแปลง รุ่นที่ ๑๕
ที่ปรึกษานักบริหารฯสํานักงาน กพร. เข้าพบปลัดวธ. เพื่อติดตามการปฏิบัติราชการด้านการบริหารจัดการหน่วยงานภาครัฐส่วนกลาง รอบ ๒ ของนักบริหารการเปลี่ยนแปลง รุ่นที่ ๑๕
เมื่อเร็วๆ นี้ นายปวิณ ชํานิประศาสน์ ที่ปรึกษานักบริหารการเปลี่ยนแปลงรุ่นใหม่ (นปร.) สํานักงาน กพร. และคณะ เข้าพบ นางยุพา ทวีวัฒนะกิจบวร ปลัดกระทรวงวัฒนธรรม (ปลัดวธ.) เพื่อติดตามการปฏิบัติราชการด้านการบริหารจัดการหน่วยงานภาครัฐส่วนกลาง รอบ ๒ ของนักบริหารการเปลี่ยนแปลง รุ่นที่ ๑๕ โดยมี นางสุภัทร กิจเวช ผู้อํานวยการกองกลาง และเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ อาคารวัฒนธรรมวิศิษฏ์ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-ครม.เห็นชอบร่างเอ็มโอยูสาธารณสุขไทย-เกาหลี “อนุทิน”ลงนามวันนี้ มุ่งส่งเสริมความมั่นคงทางสุขภาพ การเสริมสร้างระบบสุขภาพ-หลักประกันสุขภาพถ้วนหน้า และการดูแลสุขภาพด้วยดิจิทัล
วันอังคารที่ 25 ตุลาคม 2565
ครม.เห็นชอบร่างเอ็มโอยูสาธารณสุขไทย-เกาหลี “อนุทิน”ลงนามวันนี้ มุ่งส่งเสริมความมั่นคงทางสุขภาพ การเสริมสร้างระบบสุขภาพ-หลักประกันสุขภาพถ้วนหน้า และการดูแลสุขภาพด้วยดิจิทัล
ครม.เห็นชอบร่างเอ็มโอยูสาธารณสุขไทย-เกาหลี “อนุทิน”ลงนามวันนี้ มุ่งส่งเสริมความมั่นคงทางสุขภาพ การเสริมสร้างระบบสุขภาพ-หลักประกันสุขภาพถ้วนหน้า และการดูแลสุขภาพด้วยดิจิทัล
วันที่ 25 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบร่างบันทึกความเข้าใจระหว่างกระทรวงสาธารณสุขของไทยกับกระทรวงสาธารณสุขและสวัสดิการแห่งสาธารณรัฐเกาหลีว่าด้วยความร่วมมือด้านสาธารณสุข และอนุมัติให้รัฐมนตรีว่าการกระทรวงสาธารณสุข เป็นผู้ลงนามในร่างบันทึกความเข้าใจดังกล่าว ซึ่งบันทึกความเข้าใจฯจะมีผลบังคับใช้ในวันที่ลงนามโดยผู้เข้าร่วมทั้งสองฝ่าย มีระยะเวลา 5 ปี และขยายเวลาต่อแบบอัตโนมัติเป็นเวลา 5 ปี โดยร่างบันทึกความเข้าใจฯดังกล่าวมีกําหนดจะลงนามในช่วงการเดินทางเยือนสาธารณรัฐเกาหลีของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในวันที่ 25 ตุลาคม 2565 กระทรวงสาธารณสุขจึงขอให้นําเรื่องนี้เสนอครม.เพื่อพิจารณาภายในวันที่ 25 ตุลาคม 2565
สําหรับร่างบันทึกความเข้าใจฯว่าด้วยความร่วมมือด้านสาธารณสุขฉบับนี้ มีสาระสําคัญในการส่งเสริมความร่วมมือด้านสาธารณสุขระหว่างไทยกับเกาหลี ในประเด็นความมั่นคงทางสุขภาพ การเสริมสร้างระบบสุขภาพรวมถึงหลักประกันสุขภาพถ้วนหน้า การดูแลสุขภาพด้วยดิจิทัล การส่งเสริมสุขภาพ และสาขาความร่วมมืออื่นๆที่เห็นชอบร่วมกันเป็นลายลักษณ์อักษร ผ่านการแลกเปลี่ยนผู้เชี่ยวชาญ ผู้แทน และข้อมูล การประชุม การประชุมทางวิทยาศาสตร์ และการประชุมเชิงปฏิบัติการ การสัมมนาและการสนับสนุนการวิจัยและโครงการ โดยจะมีการจัดตั้งคณะทํางานเพื่อเป็นกลไกในการหารือและดําเนินกิจกรรมภายใต้ร่างบันทึกความเข้าใจฯ ให้เกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-สุดยอด! 3 แหล่งท่องเที่ยวไทย ติด TOP 100 “แหล่งท่องเที่ยวยั่งยืนของโลก” ประจำปี 2022
วันอังคารที่ 18 ตุลาคม 2565
สุดยอด! 3 แหล่งท่องเที่ยวไทย ติด TOP 100 “แหล่งท่องเที่ยวยั่งยืนของโลก” ประจําปี 2022
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) ได้เข้าร่วมพิธีและรับมอบประกาศแหล่งท่องเที่ยวยั่งยืน 100 แห่งของโลก ประจําปี 2022 (Top 100 Destination Sustainability Stories 2022) ณ กรุงเอเธนส์ ประเทศกรีซ
.
งานดังกล่าวจัดโดย Green Destinations Foundation ซึ่งเป็นหน่วยงานที่ไม่แสวงหากําไรระดับโลก ที่ให้ความสําคัญกับสิ่งแวดล้อมจากประเทศเนเธอร์แลนด์ ร่วมกับหน่วยงานพันธมิตรด้านการท่องเที่ยวจากทั่วโลก
.
สําหรับแหล่งท่องเที่ยวไทยที่ได้รับการคัดเลือกในปีนี้ ประกอบด้วย
• เกาะหมาก จ.ตราด ถือว่าเป็นแหล่งท่องเที่ยวคาร์บอนต่ํา (Low Carbon Destination) แห่งแรกของไทย
• บ้านห้วยปูแกง จ.แม่ฮ่องสอน และวิสาหกิจชุมชนท่องเที่ยวสาปยา จ.ชัยนาท ทั้งสองแห่งได้ให้ความสําคัญกับการท่องเที่ยวโดยชุมชน (Community Based Tourism) มุ่งพัฒนาทักษะฝีมือสมาชิก สร้างสรรค์ผลิตภัณฑ์ชุมชน เพื่อนํามาจําหน่ายให้นักท่องเที่ยว ควบคู่กับการส่งเสริมสภาวะแวดล้อมของแหล่งท่องเที่ยว
.
ทั้งนี้ การรับรางวัลดังกล่าว นอกจากจะเป็นการประชาสัมพันธ์สถานที่ท่องเที่ยวที่ได้รับการรับรองตามมาตรฐานสากลในไทยแล้ว ยังเป็นการแสดงเจตนารมณ์ต่อนานาชาติว่า ไทยให้ความสําคัญกับแนวคิดเพื่อ "รักษาและคงความสมดุล" แก่สิ่งแวดล้อม
.
อ่านเพิ่มเติม คลิกhttps://www.thaigov.go.th/news/contents/details/60443
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย ไทยยังมีฝนตกต่อเนื่อง เตือนประชาชนเฝ้าระวังน้ำท่วมฉับพลัน-น้ำป่าไหลหลาก ในหลายจังหวัดทั่วประเทศ หน่วยงานที่เกี่ยวข้องพร้อมร่วมบูรณาการแก้ไขปัญหา
วันศุกร์ที่ 23 กันยายน 2565
​โฆษกรัฐบาลเผย ไทยยังมีฝนตกต่อเนื่อง เตือนประชาชนเฝ้าระวังน้ําท่วมฉับพลัน-น้ําป่าไหลหลาก ในหลายจังหวัดทั่วประเทศ หน่วยงานที่เกี่ยวข้องพร้อมร่วมบูรณาการแก้ไขปัญหา
​โฆษกรัฐบาลเผย ไทยยังมีฝนตกต่อเนื่อง เตือนประชาชนเฝ้าระวังน้ําท่วมฉับพลัน-น้ําป่าไหลหลาก ในหลายจังหวัดทั่วประเทศ หน่วยงานที่เกี่ยวข้องพร้อมร่วมบูรณาการแก้ไขปัญหา และให้ความช่วยเหลือประชาชน
วันนี้ (วันที่ 23 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า จากสถานการณ์ฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม ซึ่งล่าสุดพบผลกระทบจากมรสุมตะวันตกเฉียงใต้ที่พัดปกคลุมทะเลอันดามันและอ่าวไทย มีกําลังแรงขึ้น ทําให้ประเทศไทยตอนบนมีฝนตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ฝั่งตะวันตก ทั้งนี้ ขอให้ประชาชนในบริเวณพื้นที่ดังกล่าวเฝ้าระวังน้ําท่วมฉับพลันและน้ําป่าไหลหลาก และติดตามสถานการณ์อย่างใกล้ชิด นอกจากนี้ สถานการณ์ปริมาณน้ําในแม่น้ําสายหลักและลําน้ําสาขามีปริมาณมาก ส่งผลให้เกิดน้ําสถานการณ์น้ําล้นตลิ่งใน 8 จังหวัด ได้แก่ ตาก ขอนแก่น มหาสารคาม อุบลราชธานี พระนครศรีอยุธยา อ่างทอง สิงห์บุรี ปทุมธานี รวม 19 อําเภอ 134 ตําบล 699 หมู่บ้าน ประชาชนได้รับผลกระทบ 31,571 ครัวเรือน โดยรัฐบาลได้เร่งดําเนินการประสานแต่ละจังหวัดดูแลผู้ประสบภัย พร้อมระดมกําลังเร่งระบายน้ําออกจากพื้นที่น้ําท่วมขัง ซึ่งกรมป้องกันและบรรเทาสาธารณภัย (ปภ.) กระทรวงมหาดไทย องค์กรปกครองส่วนท้องถิ่น และหน่วยงานที่เกี่ยวข้อง ได้ให้ความช่วยเหลือและเร่งระบายน้ําออกจากพื้นที่อย่างต่อเนื่อง รวมทั้งจัดเจ้าหน้าที่เข้าสํารวจประเมินความเสียหาย เพื่อดําเนินการช่วยเหลือตามระเบียบกระทรวงการคลังต่อไป
“หน่วยงานของรัฐที่เกี่ยวข้องได้ร่วมบูรณาการการทํางาน ประเมินสถานการณ์อุทกภัยอย่างต่อเนื่อง เพื่อปรับการทํางานให้เหมาะกับสถานการณ์ รวมทั้งแบ่งส่วนให้การดูแล ช่วยเหลือประชาชนที่ได้รับความเดือดร้อนอย่างเหมาะสมและครอบคลุม พร้อมเตือนประชาชนให้เฝ้าระวังอันตราย” นายอนุชาฯ กล่าว
ทั้งนี้ หากประชาชนที่ได้รับความเดือดร้อนจากกรณีดังกล่าว สามารถแจ้งเหตุและขอความช่วยเหลือทางไลน์ “ปภ.รับ แจ้งเหตุ 1784” โดยเพิ่มเพื่อนที่ Line ID: @1784DDPM และสายด่วนนิรภัย 1784 ตลอด 24 ชั่วโมง นอกจากนี้ ยังสามารถติดตามประกาศการแจ้งเตือนภัยได้ที่แอปพลิเคชัน “THAI DISASTER ALERT”
...........................
รัฐบาลไทย-ข่าวทำเนียบรัฐบาล-“กรุงไทย” เคียงข้างผู้ประสบภัยน้ำท่วม ออกมาตรการช่วยลูกค้ารายย่อยและลูกค้าธุรกิจ ลดภาระทางการเงิน
วันจันทร์ที่ 31 ตุลาคม 2565
“กรุงไทย” เคียงข้างผู้ประสบภัยน้ําท่วม ออกมาตรการช่วยลูกค้ารายย่อยและลูกค้าธุรกิจ ลดภาระทางการเงิน
ธ.กรุงไทยห่วงใยและพร้อมเคียงข้างผู้ประสบภัยน้ําท่วม ออกมาตรการลดภาระทางการเงิน ช่วยเหลือลูกค้ารายย่อย และลูกค้าธุรกิจ ครอบคลุม พักชําระหนี้เงินต้น ลดดอกเบี้ย ลดค่างวด และเปลี่ยนประเภทหนี้ พร้อมสินเชื่อ Home For Cash เพื่อซ่อมแซม ปรับปรุงที่อยู่อาศัย
นายเอกชัย เตชะวิริยะกุล รองกรรมการผู้จัดการใหญ่ ธนาคารกรุงไทย เปิดเผยว่า ธนาคารกรุงไทย ในฐานะธนาคารพาณิชย์ชั้นนําของประเทศ ยืนหยัดเคียงข้างคนไทยในทุกสถานการณ์ มีความห่วงใยลูกค้าที่ได้รับผลกระทบจากสถานการณ์น้ําท่วมในหลายพื้นที่ทั่วประเทศ จึงออกมาตรการพิเศษ เพื่อช่วยเหลือลูกค้าธุรกิจและลูกค้ารายย่อย ลดภาระทางการเงิน ด้วยเครื่องมือทางการเงินที่ครอบคลุมทั้งลดอัตราดอกเบี้ย, ลดค่างวดการชําระหนี้แบบขั้นบันได (Step Up) เพื่อให้สะท้อนภาวะเศรษฐกิจและรายได้ของลูกหนี้ที่น่าจะฟื้นตัวในอนาคต ,พักชําระเงินต้น ชําระเฉพาะดอกเบี้ย, พักชําระเงินต้น และ/หรือ พักชําระดอกเบี้ย หรือ เปลี่ยนประเภทหนี้วงเงินกู้หมุนเวียน (Revolving Loan) เป็นวงเงินกู้แบบมีกําหนดระยะเวลา (Term Loan) ผ่อนสบายๆ แบบมีกําหนดระยะเวลา เป็นต้น ทั้งนี้ เงื่อนไขและเกณฑ์การพิจารณาลูกค้าแต่ละรายเป็นไปตามหลักเกณฑ์ที่ธนาคารกําหนด
นอกจากนี้ ธนาคารได้ออกสินเชื่อพิเศษ สําหรับลูกค้าสินเชื่อบ้าน Home For Cash เพื่อซ่อมแซม และปรับปรุงที่อยู่อาศัยที่ได้รับความเสียหายจากน้ําท่วม ด้วยอัตราดอกเบี้ยพิเศษ เฉลี่ย 3 ปี เพียง 3.00% ต่อปี (อ้างอิงจากอัตราดอกเบี้ย MRR ปัจจุบัน) ระยะเวลากู้สูงสุด 30 ปี ฟรีค่าธรรมเนียม 3 รายการ ได้แก่ ค่าธรรมเนียมประเมินราคาหลักทรัพย์ประกัน ค่าธรรมเนียมการยื่นกู้ และค่าธรรมเนียมจดจํานอง และสําหรับลูกค้าธุรกิจที่มีวงเงินสินเชื่อมากกว่า 20 ล้านบาท หรือมียอดขายมากกว่า 100 ล้านบาทต่อปีที่ธุรกิจได้รับผลกระทบจากสถานการณ์น้ําท่วม สามารถยื่นขอวงเงินสินเชื่อธุรกิจ (Term Loan) เพื่อฟื้นฟูกิจการจากภัยน้ําท่วม อัตราดอกเบี้ยปีแรก 4% ผ่อนนานสูงสุด 7 ปี
ธนาคารกรุงไทย ยึดมั่นดําเนินธุรกิจภายใต้วิสัยทัศน์ “กรุงไทย เคียงข้างไทย สู่ความยั่งยืน” เดินหน้าพัฒนาผลิตภัณฑ์และบริการ เพื่อยกระดับคุณภาพชีวิตคนไทยให้ดีขึ้นอย่างต่อเนื่อง ลูกค้าที่สนใจสามารถยื่นขอสินเชื่อเพื่อรับการช่วยเหลือได้ที่ธนาคารกรุงไทย สาขา หรือหน่วยงานผู้ดูแลบัญชีสินเชื่อของท่าน ตั้งแต่วันนี้ถึงวันที่ 30 ธันวาคม 2565 สอบถามข้อมูลเพิ่มเติมได้ที่สาขาธนาคารกรุงไทย Krungthai Contact Center โทร 02-111-1111 หรือ https://krungthai.com/link/flood-relief-measures-pr-news